open-index/open-wikipedia-markdown huggingface dataset:
Juan Antonio Canta

**Juan Antonio Canta**, nado en Córdoba en 1966 e finado o 22 de decembro de 1996 en Córdoba, nome artístico de **Juan Antonio Castillo Madico**, e tamén coñecido como **El Patuchas**, foi un cantautor, poeta e escritor de relatos español dos anos 90. Formou parte do grupo "Pabellón Psiquiátrico". En solitario, saltou á fama en 1996 coa súa canción "El Rap de los 40 limones". Matouse con 30 anos por problemas de depresión.

## Discografía 
#### Con Pabellón Psiquiátrico 
* *La primera en la frente* (1987)
* *Somos dos lactantes* (1988)
* *Tongo banana* (1990)
* *Pabellón psiquiátrico* (1991)
* *Lo más salvaje 1987 - 1992* (1992)

#### En solitario 
* *Las increíbles aventuras de Juan Antonio Canta* (1996)

## Véxase tamén 
### Ligazóns externas 
* Juan Antonio Canta Biografía e críticas de discos en Lafonoteca 
* Juan Antonio Canta en MySpace, algo da súa música, algunhas letras e acordes, e algunhas fotos.
* Vídeo "El Rap de los 40 limones" no YouTube.
* Biografía
Venceslau IV de Bohemia

**Venceslau VI** (tamén *Wenceslas*; en checo: *Václav*; en alemán: *Wenzel*), nado o 26 de febreiro de 1361 en Nürnberg (Sacro Imperio Romano) e finado o 16 de agosto de 1419 en Nový hrad (Kunratice, Praga), foi un monarca europeo que ostentou os títulos de rei de Bohemia (1378-1419), rei de Alemaña (Rei de romanos) (1376-1400), Elector e Margrave de Brandeburgo (1373-1378) e Duque de Luxemburgo (1383-1388).
Dicionario etimolóxico galego

O ***Dicionario etimolóxico galego*** (título orixinal en alemán, *Galicisches etymologisches Wörterbuch*) é un dicionario etimolóxico do galego comezado nos anos sesenta polo romanista e etimólogo Harri Meier e aínda en proceso de elaboración.
## Elaboración 
Na década de 1960 Harri Meier comezou a elaborar, xunto cos seus discípulos, entre outros a doutora Sigrid Buschmann, un dicionario etimolóxico do galego que case rematou en vida pero que non puido publicar.

No ano 2005, o Seminario de Filoloxía Románica da Universidade de Tubinga, onde o catedrático e estudoso do galego Johannes Kabatek reinaugurara pouco antes o Centro de Estudos Galegos, puido acceder, grazas á axuda de dous discípulos de Harri Meier, ó catedrático de Marburgo Dieter Woll e á doutora Sigrid Buschmann, ós ficheiros do dicionario e trasladalos a Tubinga. O material do profesor Harri Meier estaba case completo pero o problema que se atopou foi que todo o proxecto se atopaba en fichas soltas manuscritas.

O primeiro traballo a realizar consistiu na dixitalización de tódalas fichas. Despois deste traballo comezouse a crear unha base de datos engadindo algunha información adicional. Aínda que algunha información contida nas fichas non estaba actualizada coas últimas informacións lexicográficas optouse por conservala como documentación historiográfico-lingüística.

En abril de 2010 o dicionario contiña 5000 fichas electrónicas correspondentes a 20000 termos galegos.

Baseándose na base de datos creada están previstos unha serie de traballos que se irán desenvolvendo ao longo do tempo.

## Notas 
## Véxase tamén 
### Ligazóns externas 
* Web do Dicionario etimolóxico galego
* Seminario de Filoloxía Románica da Universidade de Tubinga
* Centro de Estudos Galegos
Stephenie Meyer

**Stephenie Meyer**, nada **Morgan** o 24 de decembro de 1973, é unha autora estadounidense de literatura xuvenil e produtora de cine coñecida pola serie romántica de vampiros *Twilight*.

## Primeiros anos 
Stephenie Meyer naceu en Hartford, Connecticut, filla de Stephen e Candy Morgan. Creceu en Phoenix (Arizona) con cinco irmáns e irmás: Seth, Emily, Jacob, Paul e Heidi. Asistiu á escola secundaria Chaparral en Scottsdale (Arizona). Asistiu á Universidade Brigham Young en Provo, Utah, onde recibiu un B.A. en inglés en 1997. Meyer coñeceu o seu marido Christian en Arizona cando tiña catro anos, e casou con el en 1994 cando ambos tiñan 21 anos. Xuntos tiveron tres fillos: Gabe, Seth e Eli. Christian Meyer, anteriormente auditora, agora retirouse para coidar dos seus fillos.

## *Twilight* 
A novela *Twilight* gañou recoñecemento mundial vendéndose máis de 100 millóns de copias en todo o mundo. A novela conta con traducións a máis de 37 linguas diferentes. e 26,5 millóns no 2009. *Twilight* foi o libro máis vendido do ano 2008 nas librerías estadounidenses.

Meyer ocupou o posto 49 na lista da revista *Time* das 100 persoas máis influentes en 2008, e foi incluída na lista de Forbes Celebrity 100 das celebridades máis poderosas do mundo no 2009, entrando no posto 26. Os seus ingresos anuais superan os 50 millóns. En 2010, Forbes clasificouna como a celebridade máis poderosa con ingresos anuais de 40 millóns de dólares estadounidenses.

## Notas 
## Véxase tamén 
### Ligazóns externas 
* Páxina web oficial
Goma

A palabra galega **goma**, do latín vulgar *gŭmma*, á súa vez do latín *cummi* e este do grego *κόμμι*, pode referirse a:

* **Goma**: Substancia mucilaxinosa ou viscosa procedente de certas árbores, insolúbel en alcol e solúbel en auga. Empréganse en farmacia e tamén na industria para fabricar colas e vernices. **Caucho**. Por extensión, un cacho desta substancia.
* **Goma**: fita elástica que pode ter forma circular e que serve para suxeitar cousas. Goma elástica.
* **Goma**: en medicina nome que reciben certos tumores.
* **Goma arábiga**: Substancia polisacárida amarelenta obtida de certas acacias orixinarias de Arabia, empregada como produto medicinal e con múltiples aplicacións industriais. 
* **Goma de mascar**: Resina aromatizada para mascar, que se obtén dunha árbore suramericana ou mediante procedementos artificiais.
* **Goma de borrar**: cacho de goma para borrar o risco do lapis.
* **Goma (xogo)**: Xogo popular no que se debe saltar unha goma elástica, prendela cos pés, estirala e cruzala, ou pisala, segundo as versións.
* **Goma xantana**: E-410
* **Goma-2**: Explosivo plástico.
* **Goma 2**: banda galega de rock da década de 1970.
* ***Goma***: coloquialmente, **pneumático**.
* ***Goma***: coloquialmente, **condón**.

## Toponimia
* Goma: cidade da República Democrática do Congo, a estremar con Ruanda
Mo Yan

**Guan Moye** (chinés simplificado: 管谟业; *pinyin*: *Guǎn Móyè*), nado en Gaomi (Shandong) o 17 de febreiro de 1955, é un escritor chinés, máis coñecido co pseudónimo de **Mo Yan** (chinés simplificado: 莫言; *pinyin*: *Mò Yán*), que significa "Non fales". Foi galardoado co Premio Nobel de Literatura en 2012.

Acadou sona en occidente especialmente pola adaptación cinematográfica que o director Zhang Yimou fixo dunha das súas novelas, co título de *Hong gao liang* ("Sorgo vermello").

## Traxectoria 
Naceu na provincia de Shandong, nunha familia de granxeiros. Deixou a escola durante a Revolución Cultural para traballar nunha fábrica de petróleo. Con 20 anos alistouse no Exército Popular de Liberación, as actuais forzas armadas do seu país, e nesa época comezou a escribir. En 1981 publicou a súa primeira novela. En 1984 obtivo un posto na Escola de Arte e Literatura do Exército, o que lle permitiu dedicar máis tempo a escribir. En 1996 publicou *丰乳肥臀* ("Grandes peitos anchas cadeiras"), novela que foi prohibida na China, e no que desde unha visión feminina revisa case un século da historia do seu país.

## Estilo 
O seu estilo foi comparado co realismo máxico de Gabriel García Márquez ou mesmo con Franz Kafka, William Faulkner ou Fiódor Dostoievski debido á súa introspección e a análise que fai da crueza do home e a sociedade. Realismo alucinatorio segundo a *Academia Sueca*. Emprega unha lingua cruel e elegante ao tempo. Inzada de imaxes imposibles por veces estremadamente violentas e en ambientes rurais, onde as mulleres sofren inxustizas e a sociedade abondas mostras de abuso de poder, corrupción e submisión. E resulta especialmente hábil en contar historias desta sorte evitando a peneira da censura chinesa.

## Adaptacións 
Varias das súas novelas foron levadas ao cine:

* *Hóng Gāoliáng* (1987; dirixida por Zhang Yimou)
* *Xìngfú Shíguāng* (2000; dirixida por Zhang Yimou).
* *Nuǎn* (2003; dirixida por Huo Jianqi)

## Notas 
## Véxase tamén 
### Ligazóns externas 
* 莫言 (La literatura china traducida en España)
Goma 2 (explosivo)

*Para obter información sobre a banda de rock galega ver o artigo **Goma 2***.

A **Goma-2** é un explosivo do tipo dinamita de fabricación española para uso industrial (sobre todo en minaría) pola Unión Española de Explosivos, S.A. (actualmente Maxam). Comercialízase polo menos en dúas variantes, a Goma-2 EC e mais a Goma-2 ECO.

Foi empregada pola ETA en atentados cometidos nas décadas dos 80 e 90 do século XX.

## Véxase tamén 
### Ligazóns externas 
* MAXAM
* Composición da Goma-2 ECO, no catálogo da empresa norueguesa NordNorsk
Goma de mascar

miniatura|Pastillas de goma de mascar.
A **goma de mascar** é unha goma para mastigar con sabor doce. Se ben a maioría das actuais teñen unha base de plástico neutro, o acetato polivinílico, até hai relativamente pouco tempo empregábase un polímero gomoso que se obtiña do zume dunha árbore tropical, a *Manilkara zapota* (*Manilkara chicle*), especie da familia das Sapotáceas orixinaria de México e América Central. Polo seu sabor doce e aromático, numerosos pobos amerindios utilizábana para mastigar.

### Historia e orixe da goma de mascar 
A época de creación da goma de mascar non se sabe con exactitude. Pero as investigacións fálannos dun elemento semellante á goma de mascar actual presente na Prehistoria. Na antigüidade as tribos mascaban resinas dalgunhas árbores e plantas que contiñan propiedades medicinais.

A orixe da goma de mascar actual aparece no sueste de México, coa existencia da tribo maia. Os maias sacábana da resina da árbore chicozapote facendo incisións nas codias para que a resina saíse. Despois de secar obtíñase unha forma gomosa que se empregaba principalmente para lavar os dentes ou nos rituais de xaxún.

Ao pasar o tempo a goma de mascar comezouse a comercializar como un produto de hixiene polo estadounidense John B.Curtis ata que no ano 1880 un vendedor de flocos de millo mesturou saborizantes con xarope de millo e despois engadiuno á mestura da goma de mascar, marcando o inicio da comercialización da goma de mascar de sabores.
* Gomas de mascar con sabores frutais 
* Sticks ou tabs: teñen forma laminada e delgada e son máis duros. Xeralmente teñen máis goma base para soportar procesos como o estiramento e a envoltura e ademais teñen un menor nivel de glicosa para endurecelos.
# Mesturado: a base é vertida nunha máquina mesturadora, para despois engadirlle colorantes, saborizantes e aromas.
# Redución de bacterias. Algunhas gomas de mascar conteñen xilitol, un edulcorante de orixe natural que segundo algúns estudos axuda a reducir a cantidade de bacterias ao non resultar unha substancia eficiente para o funcionamento das mesmas.

#### Efectos negativos sobre a saúde 
# 
#

## Notas
Enfant terrible

'''L'enfant terrible'* (en galego, *rapaz temíbel'') é unha expresión francesa para se referir a rapaces particularmente inxenuos que fan preguntas terribelmente embarazosas aos adultos, especialmente aos seus pais. Porén, o seu uso máis estendido é o referido a unha persoa, xeralmente moza, que posúe opinións ou actitudes fóra da ortodoxia, son innovadoras ou vangardistas.

## Orixe da expresión
O termo foi acuñado por Thomas Jefferson para describir a Pierre Charles L'Enfant, arquitecto de Washington, un enxeñeiro militar francés hábil, idealista, e moi obstinado.

## Literatura
Na obra de Lev Tolstoy titulada Anna Karenina (parte tres, capítulo XVII), a princesa Betsy Tverskaya utiliza a frase para describir a Liza Merkalova e Anna Karenina no contexto de discutir as súas actitudes como esposas infieis.

*Les Enfants Terribles* é tamén unha novela clásica da literatura francesa escrita por Jean Cocteau.
Erreway: 4 caminos

***Erreway: 4 caminos*** é un filme arxentino dirixido por Ezequiel Crupnicoff que se estreou no 2004. Filme baseado na serie de televisión *Rebelde Way*.

## Sinopse 
Catro adolescentes deciden abandonar as súas vidas na cidade de Buenos Aires para lanzarse ás estradas arxentinas en busca dun soño, ser recoñecidos pola súa música.

## Personaxes 
* Felipe Colombo como Manuel
* Camila Bordonaba como Marizza
* Luisana Lopilato como Mía
* Benjamín Rojas como Pablo
* Rolly Serrano como Benito
* Carla Pandolfi como Candela
* Valentina Carlos como Candela (bebé)
* Camila Majtansky como Candela (1 ano de idade)
* Micaela Majtansky como Candela (1 ano de idade)

## Véxase tamén 
### Ligazóns externas 
* Ficha na IMDb 
* 4 Caminos na Páxina oficial de Cris Morena Group
Gold Diggers: The Secret of Bear Mountain

***Gold Diggers: The Secret of Bear Mountain*** é un filme estadounidense-canadense dirixido por Kevin James Dobson e protagonizado por Christina Ricci e Anna Chlumsky que se estreou en 1995.

## Sinopse 
Unha adolescente de cidade chamada Beth Easton (Christina Ricci) múdase coa súa nai Kate dende Os Ánxeles á pequena vila de Wheaton, para instalarse alí na casa que herdaron. Axiña faise amiga de Jody, unha rapaza rebelde e aventureira coa que decide explorar as covas da Montaña do Oso.

## Personaxes 
## Véxase tamén 
### Ligazóns externas 
* Ficha na IMDb 
* Ficha en RottenTomatoes
Casanova (filme de 2005)

***Casanova*** é un filme estadounidense dirixido por Lasse Hallström e protagonizado por Heath Ledger que se estreou no 2005. Está vagamente baseado na vida de Giacomo Casanova.

## Sinopse 
Casanova, o sedutor máis famoso do mundo, o mestre do disfrace e da sedución, ó que ningunha muller se lle resiste, coñece a Francesca, unha fermosa veneciana, que o rexeita sen contemplacións. Por medio dunha serie de estrataxemas e cambios de identidade, consegue finalmente que Francesca se interese por el. Mais, nesta ocasión, non só está en xogo a súa vida e a súa reputación, senón tamén a súa única oportunidade de atopar o amor.

## Personaxes 
* Heath Ledger como Giacomo Casanova
* Sienna Miller como Francesca Bruni
* Jeremy Irons como Pucci
* Oliver Platt como Paprizzio
* Lena Olin como Andrea Bruni
* Omid Djalili como Lupo
* Stephen Greif como Donato
* Ken Stott como Dalfonso
* Tim McInnerny como O Doge de Venecia
* Helen McCrory como nai de Casanova
* Charlie Cox como Giovanni Bruni
* Natalie Dormer como Victoria
* Philip Davis como Guardi
* Lauren Cohan como Irmá Beatrice
* Eugene Simon como Casanova con 11 anos

## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en RottenTomatoes
Río Moy

[miniatura|260px|Vista do río Roy ó seu paso pola vila de [Foxford - Béal Easa|Foxford.]]
O **río Moy** (en irlandés *Abhainn na Muaidhe*) é un río de Irlanda. Nace nas montañas Ox, no condado de Sligo e ten unha lonxitude aproximada de 110 quilómetros. Despois flúe a través do condado de Mayo e desemboca no océano Atlántico preto da localidade de Ballina. Estaba considerado como un dos mellores ríos para a pesca de salmón de toda Europa, porén, hoxe en día as súas poboacións están en declive.

## Galería de imaxes 

Ficheiro:River Moy at Banada Priory 2010 09 23.jpg|O Moy preto de Banada no condado de Sligo.
Ficheiro:Ballina St Murdack Cathedral.jpg|O Moy ó pé da catedral de Ballina.
Ficheiro:Pedestrian footbridge over Ridge Pool on River Moy in Ballina Co Mayo.jpg|Ponte sobre o Moy en Ballina.
Ingo Schwichtenberg

**Ingo Schwichtenberg**, nado en Hamburgo o 18 de maio de 1965 e finado no mesmo lugar o 8 de marzo de 1995, foi un dos fundadores da banda alemá de *heavy metal* Helloween, en 1984, e o seu batería até 1993. É o autor da idea e dos deseños do *ex-libris* da banda: *The Pumpkin* (a cabaza).

Tras case unha década tocando en Helloween, comezou a ter problemas de esquizofrenia e de depresión maníaca, desencadeados pola inxestión abusiva de bebidas alcohólicas, drogas, o que, segundo a banda, foi o factor responsábel do seu suicidio.

A situación chegou ao límite no final dun concerto, no Xapón, en 1993, cando Ingo tivo unha forte crise psicótica, o que levou a que fose suspenso de actuar con Helloween até tratar a súa dependencia de drogas, tendo que ser substituído por Richie Abdel Nabi (que tocou só até ao final da xira) en plena digresión de promoción do traballo *Chameleon*.

Despois de deixar o grupo, e ser substituído por Uli Kusch, abandonou tamén a medicación psiquiátrica. O seu estado de saúde agravouse tras a morte repentina do seu pai, o que fixo que se mergullase na súa tristeza e que as crises esquizofrénicas se tornasen máis frecuentes.

En marzo de 1995, con 29 anos, puxo fin á súa vida tirándose ás vías do metro, na estación de *Friedrichsberg*, en Hamburgo.

Está enterrado no cemiterio de *Waldfriedhof Volksdorf*, en Hamburgo.

En 1996, o seu ex-colega de banda, Michael Kiske (ex-Helloween), dedicoulle algunhas músicas, como "Always" e "Do I Remember a Life?", do álbum *Instant Clarity*. Foi en 1996, tamén, cando Helloween lle dedicou o álbum *The Time of the Oath*.

## Discografía 
Como batería, participou nos seguintes álbums de Helloween:

* 1985 - *Helloween*
* 1985 - *Walls of Jericho*
* 1987 - *Keeper of the Seven Keys: Part 1*
* 1988 - *Keeper of the Seven Keys: Part 2*
* 1991 - *Pink Bubbles Go Ape*
* 1993 - *Chamaleon*

Participou tamén como coautor dalgúns temas dos álbums arriba referidos.

## Véxase tamén 
### Ligazóns externas 
* Ingo Schwichtenberg en findagrave.com 
* Páxina-memorial dedicada a Ingo
O final da escaleira

***O final da escaleira*** (en inglés, ***The Changeling***) é un filme canadense de terror dirixido por Peter Medak e protagonizado por George C. Scott e Trish Van Devere que se estreou en 1980.

Foi emitido na TVG o 26 de agosto de 1991.

## Sinopse 
Un compositor co corazón esnaquizado pola morte da súa muller e filla, múdase a unha antiga casa onde ocorren cosas moi estrañas, visións de morte e contactos co máis aló.

## Personaxes 
* George C. Scott como John Russell
* Trish Van Devere como Claire Norman
* Melvyn Douglas como Senador Joseph Carmichael
* Jean Marsh como Joanna Russell
* John Colicos como De Witt
* Barry Morse como Doutor Pemberton
* Madeleine Sherwood como Mme Norman
* Helen Burns como Leah Harmon
* Frances Hyland como Elizabeth Grey
* Ruth Springford como Minnie Huxley
* Eric Christmas como Albert Harmon
* Roberta Maxwell como Eva Lingstrom
* Bernard Behrens como Profesor Robert Lingstrom
* James B. Douglas como Eugene Carmichael
* J. Kenneth Campbell como Axente de seguridade
* Chris Campel como Mister Tuttle
* Janne Mortil como Linda Grey
* Louis Zorich como Stewart Adler
* Voldi Way como Joseph Carmichael Jr.
* Michelle Martin como Kathy Russell
* Terence Kelly como Sarxento Durban

## Notas 
## Véxase tamén 
### Ligazóns externas 
* Ficha na IDMb 
* Ficha en RottenTomatoes 
* Ficha en AllMovie
Socalco

[250px|right|miniatura|Socalcos de viño na [Ribeira Sacra.]]
[250px|right|miniatura|Socalcos en cultivos de [arroz na China.]]

Un **socalco** ou bancal é un termo agrícola referido á técnica de conter un determinado terreo de cultivo cun valado de pedra nun terreo moi pendente. A técnica agrícola denomínase terraceamento, e é amplamente utilizada en Galicia por ser un recurso apropiado para terreos con relevo irregular. Unha das zonas con socalcos de máis sona do País son os socalcos do Sil, onde son empregadas para o cultivo da vide.

O socalco baséase no parcelamento de ramplas niveladas, requirindo moita man de obra, elevados coñecementos técnicos e aceptan pouca mecanización. Se están ben formulados e construídos, reducen as perdas do solo e auga pola erosión e prevén a formación de sulcos e grutas. Son comúns en rexións do sur e sueste da Asia, na China e no Xapón, e utilizados principalmente na produción de arroz.

Esta técnica de cultivo en socalcos tamén é utilizada na rexión portuguesa do Douro para o cultivo da vide, de onde é producido o famoso viño do Porto.

## Tipos de socalcos 
A tipoloxía de terraceamento pode abarcar tres tipos:
* Os **socalcos a chanzos** que movilizan a pedra dispoñíbel e están formados por recheamentos irregulares sustentados por valados descontinuos, de altitude variábel, e cuxo lenzo adáptase ao relevo e a simple vista semella unha escaleira de chanzos irregulares en altura. É típico da agricultura de montaña.
* Os **socalcos circulares**, que consisten en valados semicirculares de cachotaría para reteren o solo sobre o que medran as árbores cara a abaixo (oliveiras, amendoeiras, cereixeiras etc.), dispostos en buratos e nunha orde xeralmente irregular. É propio de relevos pouco enérxicos coma os outeiros.
* Os **socalcos en noiro**, no que o sustentamento das zonas chás cultivadas faise mediante noiros herbáceos. Teñen unha morfoloxía similar ao noiro continental.

## Galería de imaxes 

File:Socalcos no Douro.jpg|Socalcos de videiras no Douro (Portugal)
File:Ping'an003.jpeg
File:Terrace field yunnan china denoised.jpg
File:Bali riziere.jpg
File:LongjiTerraces.jpg
File:Rice field china3.jpg
File:Sapa, terraced rice paddy.jpg
File:Sapa9.jpg

## Notas 
## Véxase tamén 
### Outros artigos 
* Terraza fluvial
Príncipe de Xirona

O título de **Príncipe de Xirona** provén da Coroa de Aragón, concretamente do ano 1351, en que o rei Pedro IV de Aragón nomeou o seu herdeiro e outorgoulle o título de ***Duque de Xirona***, o cal abarcaba territorios dos condados de Xirona, Besalú, Empúries e Osona.

Actualmente o título de Princesa de Xirona é ostentado por Lionor de Borbón, tamén Princesa de Asturias e Viana, e herdeira á Coroa española.

## Historia 
No volume I das *Constitucións e outros dereitos de Cataluña* (*Constitucions i Altres Drets de Catalunya*) dentro do apartado de xenealogía dos Reis de Aragón e Condes de Barcelona cítase que Xoán I de Aragón, fillo de Pedro IV de Aragón, tivo un fillo, Xaime, ao que concederon o título de ***Delfín de Xirona***.

O 19 de febreiro do 1416, o rei Fernando I de Antequera considerou que o título de duque era insuficiente, e enalteceuno erixindo o Principado de Xirona.

O primeiro Príncipe de Xirona foi o futuro Afonso V de Aragón, por ser o herdeiro da Coroa de Aragón, quedando o título ligado á condición de herdeiro da Coroa de Aragón, e logo, cos Austria, á de España. Afonso V foi o único que asumiu o título, nunha cerimonia oficial celebrada en Zaragoza.

O título seguiu ligado á condición de herdeiro da Coroa de Aragón primeiro, e logo á de España ata a Guerra de Sucesión, por mor da cal, e en aplicación dos decretos de Nova Planta, o título deixa de ser utilizado polo herdeiro da Coroa de España.

Don Juan de Borbón, conde de Barcelona e Xefe da Casa Real Española no exilio, decide que o seu fillo Xoán Carlos utilice o título de Príncipe de Xirona no seu pasaporte. En 1961, no comunicado da Casa Real do Compromiso de Xoán Carlos de Borbón con Sofía de Grecia, noméase ao entón príncipe como Príncipe de Asturias, Xirona e Viana, recuperando así Don Juan a tradición dos Austria.

## Lista de Duques, Delfíns e Príncipes de Xirona 
### Casa de Aragón (1351 - 1410) 
* Xoán: 1351 - 1387, *Duque de Xirona*
* Xaime: 1387 - 1388, *Delfín de Xirona*
* Pedro: 1394 - 1410, *Duque de Xirona*

### Casa de Trastámara (1412 - 1516) 
* Afonso: 1412 - 1416
* Carlos: 1458 - 1461
* Fernando: 1461 - 1479
* Xoán: 1481 - 1497
* Xoana: 1503 - 1516

### Casa de Austria (1527 - 1665) 
* Filipe: 1527 - 1556
* Carlos: 1556 - 1568
* Fernando: 1571 - 1578
* Diego: 1578 - 1582
* Filipe: 1582 - 1598
* Filipe: 1605 - 1621
* Baltasar Carlos: 1629 - 1646
* Filipe Próspero: 1657 - 1661
* Carlos: 1661 - 1665

### Casa de Borbón (1941 - ) 
* Xoán Carlos: 1941 - 1975
* Filipe: 1977 - 2014
* Lionor: 2014-

## Véxase tamén 
*Príncipe de Asturias
*Príncipe de Viana
Gran Premio de Corea de 2012

O **Gran Premio de Corea de 2012** está programado foi a décimo sexta carreira da tempada de Fórmula Un de . Celebrouse no Circuíto Internacional de Corea, Yeongam, Jeolla do Sur., Corea do Sur o 14 de outubro de 2012.

## Clasificación 
### Cualificación 
### Carreira 
### Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Véxase tamén 
## Notas
Lista de estacións do metro de Barcelona

Lista das **estacións** do **Metro de Barcelona** cos seus enlaces e servizos.

## A-B 
## C 
## D-E 
## F-G 
## H-I 
## J-L 
## M 
## N-O 
## P-R 
## S 
## T 
## U 
## V-Z 
## Cambios de nome 
O metro de Barcelona, do mesmo xeito que outros, viu cambios na nomenclatura das estacións ao longo do tempo, especialmente en 1982, momento en que se creou a denominación actual das liñas.

As estacións sufriron dous tipos de cambio na súa nomenclatura, unhas cambiaron de nome de forma notoria, outras adoptaron a forma catalá do nome no canto da castelá. As estacións seguintes son as que cambiaron de nome xa sexa na reorganización de nomenclatura de 1982 ou noutro momento:

### Antes de 1982 
* Aragón > **Aragón-Gran Vía** (1973)

### En 1982 
* Aragón-Gran Vía > **Passeig de Gràcia**
* Buxeras > **Can Boixeres**
* Diagonal-Paseo de Gracia > **Diagonal**
* Dos de Mayo > **Hospital de Sant Pau**
* General Mola > **Verdaguer**
* Luchana > **Llacuna**
* Maladeta > **Can Vidalet**
* Navas de Tolosa > **Navas**
* Núñez de Arce > **El Putxet**
* Parlamento > **Poble Sec**
* Pedro IV > **Bogatell**
* Pueblo Seco > **Paral·lel**
* Ribera > **Ciutadella**
* Roma Estación Renfe > **Sants Estació**
* San Ramón > **Collblanc**
* Sans > **Plaça de Sants**
* Triunfo-Norte > **Arc de Triomf**
* Viviendas del Congreso > **Congrés**

### Despois de 1982 
* Mina > **Besòs Mar** (1985)
* Ciutadella > **Ciutadella  Vila Olímpica** (1992)
* Roquetes > **Via Júlia** (1999)
* Joan XXIII > **Artigues  Sant Adrià** (2002)
* Cornellà > **Cornellà Centre** (2003)
* Feixa Llarga > **Hospital de Bellvitge** (2003)
* Hospital de Sant Pau > **Sant Pau  Dos de Maig** (2009)
* Guinardó > **Guinardó  Hospital de Sant Pau** (2009)

## Véxase tamén 
*Metro de Barcelona
Río Robe

O **río Robe** (en irlandés *Abhainn an Róba*) é un río de Irlanda. Nace a carón da vila de Ballyhaunis, no condado de Mayo e ten unha lonxitude total de 64 quilómetros. Finalmente desemboca no Lago Mask.

## Galería de imaxes 

Ficheiro:River Robe, Keebagh, facing upstream.jpg|O Robe preto da vila de Keebagh.
Tempada 2012-2013 da OK Liga

A 44ª edición da **Liga española de hóckey a patíns**, denominada **OK Liga** iniciouse o 5 de outubro de 2012 e finalizou o 15 de xuño de 2013 coa disputa da última xornada. Os equipos ascendidos foron o C.H. Lloret (campión), CH Sant Feliu (subcampión) e o Lleida Llista Blava (finalizou a liga na 4ª posición, mais debido aos problemas económicos do GEiEG pasou a ocupar praza que lle correspondería como terceiro clasificado. O campión desta edición da liga foi o HC Liceo da Coruña, que conseguiu o seu 7º título de liga despois de 20 anos.
Ao finalizar a tempada, o equipo máis goleador foi o Coinasa Liceo con 160 goles, mentres que o menos goleador foi o Enrile PAS Alcoi con 70 goles. O equipo menos goleado foi o Barcelona Sorli Discau con 59 goles encaixados, mentres que o Enrile PAS Alcoi foi o equipo máis goleado da competición con 155. Raul Pelicano Plaza (C.H. Lloret) foi o "pichichi" con 44 goles.

Ao final da competición os tres equipos descendidos foron o SHUM Maçanet, o CH Sant Feliu e o PAS Alcoi.

## Equipos 
## Clasificación 

### Lenda
## Resultados 

## Máximos goleadores
## Véxase tamén 
### Ligazóns externas 
* Web oficial da Real Federación Española de Patinaxe
Dominique Searle

**Dominique Searle**, MBE, nado o 2 de abril de 1960 é un xornalista de Xibraltar, fillo do tamén xornalista Jon Morgan Searle. Está casado e ten tres fillos.

## Biografía 
Searle naceu en Xibraltar, no vello ''St. Bernard's Hospital*, onde a súa nai traballaba. Foi un dos primeiros alumnos admitidos na *Bayside Comprehensive School*. O seu primeiro traballo foi na cafetaría *House of Sacarello*.

En 2004, durante o tricentenario do Xibraltar británico, Searle recibiu un MBE polo seu traballo no *Chronicle''.

## Notas 
## Véxase tamén 
### Ligazóns externas 
* Editor's Message
Sága

[miniatura|Sága e Odín conversan mentres beben (1895) Ilustración de [Lorenz Frølich.]]
Na mitoloxía nórdica, **Sága** (posiblemente signifique "vidente") é unha deusa asociada coa localización de **Sökkvabekkr** (antigo nórdico "banco afundido" ou "tesouro afundido"). En Sökkvabekkr, Sága e Odín beberon alegremente. Ambos, Sága e Sökkvabekkr están atestados na *Edda poética*, compilada no século XIII de fontes tradicionais, e na *Edda prosaica*, escrito no século XIII por Snorri Sturluson.

## Notas 
## Véxase tamén 
### Outros artigos 
*Lista de deuses xermánicos
Hispasat

**HISPASAT** é un operador de servizos por satélite español con sede en Madrid que ofrece servizos de telecomunicacións en América (norte, centro e sur), Europa e Norte de África nas posicións 30° Oeste e 61° Oeste.

HISPASAT permite distribuír máis de mil canles de televisión e radio (analóxica e dixital) a máis de trinta millóns de fogares, así como servizos de banda larga en contornas fixas e móbiles.

## Historia
O primeiro satélite posto en órbita foi o Hispasat 1A en setembro de 1992 a bordo dun vehículo lanzador Ariane 4, dende o Centro Espacial de Kourou na Güiana Francesa  e situouse en órbita xeoestacionaria na posición 30º Oeste a 36.000&nbsp;km de altura, onde se sitúan dende entón tódolos satélites da serie Hispasat (1A, 1B, 1C, 1D e o novo 1E), centrados principalmente no mercado español e europeo.

A serie dos satélites Amazonas (61º Oeste) inaugurouse en 2004 co lanzamento do primeiro Amazonas, céntrase no mercado americano (principalmente latinoamericano). Amazonas 2, é o satélite de comunicacións de maior potencia con cobertura panamericana, lanzouse o 1 de outubro de 2009 e permitiu a HISPASAT duplicar a súa capacidade no continente. A seguinte ampliación será o Amazonas 3 en 2013.

## Accionistas
HISPASAT está considerada pola administración unha empresa estratéxica para o Goberno Español e o Ministerio de Defensa, parte dos seus servizos son empregados con fins militares.

## Constelación de satélites

TDT Universal por satélite: HISPASAT é o coordenador do proxecto Profit de I+D+i TDT Universal vía satélite, co obxectivo principal de avaliar e investigar distintas alternativas tecnolóxicas para ofrecer cobertura de TDT ao 100% da poboación en España, cunha plataforma vía satélite.

## Notas 
## Véxase tamén 
### Ligazóns externas 
* Páxina web de Hispasat
Sigyn

**Sigyn** (antigo nórdico "moza vitoriosa") é unha deusa da Mitoloxía nórdica, e a muller de Loki. Sigyn aparece na *Edda poética*, compilada no século XIII a partir de fontes tradicionais, e a *Edda prosaica*, escrita no século XIII por Snorri Sturluson. Na *Edda poética*, pouca información hai sobre Sigyn agás o seu papel de axudar a Loki durante o seu cativerio. Na *Edda prosaica*, o seu papel axudando ó seu marido en catividade é constatado de novo.

## Notas 
## Véxase tamén 
### Outros artigos 
* Lista de deuses xermánicos
Snotra

Na mitoloxía nórdica, **Snotra** (antigo nórdico "intelixente") é unha deusa asociada coa sabedoría. Snotra soamente aparece na *Edda prosaica*, escrita no século XIII polo islandés Snorri Sturluson.

:*Þrettánda Snotra, hon er vitr ok látprúð. Af hennar heiti er kallat snotr kona eða karlmaðr sá er vitr maðr er.* https://web.archive.org/web/20090122193311/http://www3.hi.is/~eybjorn/gg/gg4par33.html

:"A décimo terceira [das Ásynjur] é Snotra. Ela é sabia e grácil. Por ela, unha muller ou home sabio é chamado *snotr*."

Debido á falta de evidencias noutras fontes, suxeriuse que Snotra ben podería ser unha invención de Snorri Sturluson, aínda que tamén é probable que Snorri tivese acceso a unha auténtica tradición oral que non se recollese en ningunha outra fonte.

## Notas 
## Véxase tamén 
### Outros artigos 
*Lista de deuses xermánicos
Sól

[miniatura|dereita|300px|"Os lobos perseguindo a **Sól** e [Máni" (1909) de J. C. Dollman.]]

**Sól** era, na mitoloxía nórdica, a deusa do Sol, filla de Mundilfari e Glaur, e esposa de Glenr. O seu nome correspondente en anglosaxón é **Sigel** ou **Siȝel** (/siyel/) e en protoxermánico, ***Sôwilô** ou ***Saewelô.**

## Descrición xeral do mito 
[miniatura|200px|dereita|Carroza de Sól de Trundholm, escultura da [idade de bronce nórdica.]]

A deusa Sól cada día dirixe a súa carroza a través dos ceos, tirada por dos corceis chamados Arvak e Alsvid. Mentres, é perseguida durante todo o día por un lobo, Sköll ou Fenrir segundo os distintos relatos, que quere devorala. As eclipses solares significarían que Skoll case a alcanzou e fai sombra momentaneamente. O destino ditamina que Skoll finalmente alcanzará a Sól e a devorará. E entón será substituída pola súa filla na tarefa de guiar o Sol. A Terra era protexida do exceso de calor do Sol por Svalin, un escudo situado entre a Terra e o Sol. Na mitoloxía nórdica, o sol non proporcionaba luz; esta emanaba das crinas de Alsvid e Arvak.

Sól tamén era chamada **Sunna** e **Sunne**, e ás veces **Frau Sunne**, que son derivacións das palabras para Sol e domingo en inglés antigo. O sol en si era chamado **Alfrodull**, que significa "gloria dos elfos".

## Notas 
## Véxase tamén 
### Outros artigos 
*Lista de deuses xermánicos
Bleed Together

"**Bleed Together**" é unha canción da banda estadounidense de grunge Soundgarden. Foi editado como primeiro sinxelo do grupo en xuño do ano 1987 como parte do seu EP de estrea *Screaming Life*. A canción foi incluído no álbum recompilatorio do ano 2010 *Telephantasm*.

## Listaxe de cancións 
Todos os temas compostos por Chris Cornell e Kim Thayil.
#"Hunted Down"&nbsp;– 2:42
#"Nothing to Say"&nbsp;– 3:56
Río Swilly

O **río Swilly** (en irlandés *An tSúileach*) é un río de Irlanda. Nace preto do Glendore, un monte do condado de Donegal, e ten unha lonxitude total de 41,8 quilómetros. A principal poboación pola que pasa é a de Letterkenny e desemboca no océano Atlántico. 

De entre os ríos do norte de Irlanda, o Swilly está considerado como un dos máis aptos para a pesca de salmón, cunhas capturas anuais que oscilan entre os trescentos e os catrocentos exemplares.
Harry Patch (In Memory Of)

"**Harry Patch (In Memory Of)**" é unha canción da banda inglesa de rock alternativo Radiohead. O grupo compuxo e gravou o tema como tributo ao supercentenario británico Harry Patch, o derradeiro soldado vivo que loitou nas trincheiras da primeira guerra mundial. A canción foi auto-editada o 5 de agosto do 2009 como sinxelo descargable e vendido por 1 libra na páxina web de Radiohead. Todos os cartos gañados foron doados á organización caritativa The Royal British Legion.

Gravada nunha abadía pouco despois da morte de Patch, o tema consiste na voz Thom Yorke e un arranxo de cordas composto por Jonny Greenwood, sen a típica instrumentación de Radiohead que mestura rock e electrónica. A familia Patch aprobou a mensaxe da canción e o uso caritativo dos beneficios.
Sjöfn

**Sjöfn** é unha das Ásynjur da mitoloxía nórdica. É mencionada brevemente na *Edda prosaica* de Snorri Sturluson.

:*Sjaunda er Sjöfn, hon gætir mjök til at snúa hugum manna til ásta, kvenna ok karla, ok af hennar nafni er elskuginn kallaðr sjafni.* https://web.archive.org/web/20090122193311/http://www3.hi.is/~eybjorn/gg/gg4par33.html

:"A sétima [das Ásynjur] é Sjöfn. Ela esfórzase por cambiar a mente das persoas ó amor, ambas de mulleres e homes, e do seu nome ,*sjafni*, provén a expresión "devezo de amor".

O nome de Sjöfn non é mencionado de novo na Edda prosaica, e en ningún momento na Edda poética. Si aparece unhas poucas veces en kenningars como un nome xenérico de deusa (ex. *Sjöfn seims* significa "Sjöfn de ouro", i.e. "muller"). Non está claro se Sjöfn foi algunha vez unha deusa maior. É posible que, descoñecida para Snorri, fora simplemente outro nome para Freia.

## Véxase tamén 
### Outros artigos 
*Lista de deuses xermánicos
Sif

Na mitoloxía nórdica, **Sif** é unha deusa asociada coa terra. Sif aparece na *Edda poética*, compilada no século XIII a partir de distintas fontes , e a *Edda prosaica*, escrita no século XIII por Snorri Sturluson. En ámbalas dúas Eddas, Sif é a muller do deus Thor e é recoñecida polo seu cabelo dourado

Na *Edda prosaica*, Sif é a nai de Þrúðr (con Thor) e de Ullr cun home cuxo nome non se lembra.

## Véxase tamén 
### Outros artigos 
*Lista de deuses xermánicos
Río Brosna

O **río Brosna** (en irlandés *An Bhrosnach*) é un río de Irlanda que flúe a través dos condados de Westmeath e Offaly.

Nace no Lago Owel, preto da vila de Mullingar, e ten unha lonxitude aproximada de 122 quilómetros. Verte as súas augas no río Shannon, o cal desemboca no océano Atlántico.

## Galería de imaxes 

Ficheiro:Kilbeggan Distillary 01.jpg|O río Brosna ó seu paso pola vila Kilbeggan.
God & Satan

"**God & Satan**" é o sexto sinxelo do quinto álbum da banda escocesa de rock alternativo Biffy Clyro, *Only Revolutions*. Foi editado o día 23 de agosto do 2010, xusto un ano despois de que fose publicado o primeiro sinxelo do disco, "That Golden Rule".

## Listaxe de cancións 
;CD
#"God and Satan [Single Version]"
#"Hawkwind"

;Vinilo de 7"
#"God and Satan [Single Version]"
#"10 Bodies"

;Vinilo de 7" branco
#"God and Satan [Single Version]"
#"51 Trumpets"

;Sinxelo dixital de iTunes
#"God and Satan"
#"10 Bodies"
#"51 Trumpets"
#"Hawkwind"
Between the Lines

"**Between the Lines**" é o primeiro sinxelo do sexto álbum de estudio da banda estadounidense de rock alternativo Stone Temple Pilots, editado o 22 de marzo do 2010. "Between the Lines" foi nomeada ao premio pola Mellor interpretación hard rock nos  53 premios Grammy.
Lesson Learned

"**Lesson Learned**" é unha canción da banda estadounidense de metal alternativo Alice in Chains, editada como cuarto sinxelo do seu cuarto álbum de estudio , *Black Gives Way to Blue*, o 22 de xuño do 2010.
Ty Cobb (canción)

"**Ty Cobb**" é unha canción da banda estadounidense de grunge Soundgarden. Foi editada en abril de 1997 como cuarto sinxeo do quinto álbum de estudio do grupo, *Down on the Upside*. O tema foi incluído no recompilatorio de grandes éxitos de 1997 *A-Sides*.

## Listaxe de cancións 
Todos os temas compostos por Matt Cameron e Chris Cornell, agás onde se indique.
#"Ty Cobb" (Cornell, Ben Shepherd)&nbsp;– 3:05
#"Rhinosaur"&nbsp;– 3:14
#"Big Dumb Sex" (Cornell)&nbsp;– 4:11
#"Rhinosaur" (The Straw That Broke the Rhino's Back remix)&nbsp;– 3:43
Good Song

"**Good Song**" é unha canción da banda inglesa de rock alternativo Blur, editada como terceiro sinxelo do seu álbum *Think Tank* o 6 de outubro do 2003. O tema chegou ao número 22 da lista británica de sinxelos. "Good Song" foi chamada orixinalmente "De La Soul" polo grupo de hip hop do mesmo nome. Damon Albarn posteriormente colaboraría con membros de De La Soul para os sinxelos de Gorillaz "Feel Good Inc." e "Superfast Jellyfish". Graham Coxon, que deixara abanda anteriormente, toca na cara-b do sinxelo, "Morricone".

## Listaxe de cancións 
;7"
#"Good Song"
#"Morricone"

;CD
#"Good Song"
#"Me, White Noise" (alternate version)

;DVD
#"Good Song" (vídeo)
#"Me, White Noise" (alternate version)
#"Morricone"
#"Good Song" (animatic)
Parques eólicos en Galicia

A explotación eólica en Galiza a nivel industrial para a produción de enerxía eléctrica iniciouse en Cabo Vilán, Camariñas. Instaláronse 22 aeroxeradores en 1989. A potencia eléctrica eólica total instalada nos **parques eólicos en Galiza** a 2012 era de máis de 3,3 xiga vatios.

## Provincia da Coruña
## Provincia de Lugo
## Provincia de Ourense
## Provincia de Pontevedra
## Parques eólicos singulares
[miniatura|180px|Aeroxerador de [Inditex en Sabón (Arteixo).]]

## Notas
## Véxase tamén
### Ligazóns externas
* Páxina con listaxe e información dos parques eólicos 
* Listaxe de tódolos parques eólicos galegos, na web do INEGA
Machines

"**Machines**" é unha canción da banda escocesa de rock alternativo Biffy Clyro, editada como cuarto sinxelo do seu álbum *Puzzle* o 8 de outubro do 2007.

## Listaxe de cancións 
Cancións e letras por Simon Neil. Música por Biffy Clyro.
;CD
#"Machines (Chris Lord-Alge Mix)" - 3:54
#"Hermaphrofight"
;7" #1
#"Machines (Chris Lord-Alge Mix)" - 3:54
#"Classical Machines (Remix)"
;7" #2
#"Machines (Chris Lord-Alge Mix)" - 3:54
#"Machines (Demo)"
;Descarga dixital exclusiva en recordstore.co.uk
#"Rock Machines"
Who's Got a Match?

"'''Who's Got a Match?'*" é unha canción da banda escocesa de rock alternativo Biffy Clyro, editada como sexto sinxelo do seu álbum *Puzzle'' o 4 de febreiro do 2008. Foi sinxelo da semana para o DJ da BBC Radio 1 Colin Murray, e estreouse no número 91 dalista británica de sinxelos, acadando o posto 27 despois do lanzamento físico do sinxelo.

## Listaxe de cancións 
Cancións e letras por Simon Neil. Música por Biffy Clyro.
;CD
#"Who's Got A Match?" - 2:23
#"Umbrella" (BBC Radio 1 Live Version) [versión de Rihanna] - 2:58
;7" #1
#"Who's Got A Match?" - 2:23
#"But I'm Serious"
;7" #2
#"Who's Got A Match?" - 2:23
#"Cracker" - 2:28
;iTunes
#"Who's Got A Match? (Demo Version)" - 2:25
Mountains

"**Mountains**" é unha canción da banda escocesa de rock alternativo Biffy Clyro, editada como sinxelo o 18 de agosto do 2008. Orixinalmente foi publicado como sinxelo independente, pero posteriormente a canción foi incluída no quinto álbum do grupo, *Only Revolutions*. O tema conseguiu o mellor posto de Biffy Clyro nas listas de sinxelo británicas ao acadar o posto número 5.

"Mountains" orixinalmente chamouse "Teeth or Mountains", e foi interpretada ao vivo por vez primeira no Electric Festival en Xetafe, o 30 de maio do ano 2008. O tema é a 40 canción de rock con máis vendas do século XXI no Reino Unido, ao venderse ao redor das 200.000 unidades.

## Listaxe de cancións 
Cancións e letras por Simon Neil. Música por Biffy Clyro.
;CD
#"Mountains" – 3:23
#"Little Soldiers" – 2:46
;7" Picture Disc #1
#"Mountains" – 3:23
#"Paperfriend" – 4:07
;7" Picture Disc #2
#"Mountains" – 3:23
#"Robbery" – 1:54
;iTunes
#"Mountains (Acoustic Version)"
That Golden Rule

"**That Golden Rule**" é unha canción da banda escocesa de rock alternativo Biffy Clyro, editada como sinxelo do seu álbum *Only Revolutions* o 23 de agosto do 2009. Estreouse no número 10 da lista británica de sinxelos.

## Listaxe de cancións 
;CD
#"That Golden Rule"
#"Prey Hey"

;7" Picture Vinyl
#"That Golden Rule"
#"Eye Lids"

;7" Orange Vinyl
#"That Golden Rule"
#"Time Jazz"

;EP dixital iTunes
#"That Golden Rule"
#"Prey Hey"
#"Eye Lids"
#"Time Jazz"
The Captain

"**The Captain**" é unha canción da banda escocesa de rock alternativo Biffy Clyro, editada como sinxelo do seu quinto álbum *Only Revolutions* o día 26 de outubro do 2009.

## Listaxe de cancións 
;CD
#"The Captain"
#"Help Me Be Captain"

;7" Picture Vinyl
#"The Captain"
#"Once An Empire"

'''7" Red Vinyl
#"The Captain"
#"Party On"

;EP dixital iTunes
#"The Captain" - 3:43
#"Help Me Be Captain" - 4:55
#"Once An Empire" - 2:43
#"Party On" - 3:06
Jon Morgan Searle

**Jon Morgan Searle**, nado en Buckfast (Devon) o 22 de xuño de 1930 e finado en Xibraltar o 13 de marzo de 2012, foi un xornalista xibraltareño e editor do *Gibraltar Chronicle*. Tamén foi correspondente da axencia de noticias Reuters e do *The Times* de Londres.

## Traxectoria
Na súa infancia, mudouse para o Canadá despois da morte de súa nai, e foi creado por amigos da familia. Formouse en artes plásticas na Universidade McGill, no Quebec, antes de regresar ao Reino Unido, onde serviu no Royal Army Educational Corps.

Durante o servizo militar, foi enviado a Xibraltar, por primeira vez, onde ensinou arte e coñeceu a súa futura esposa, Lina. A parella volveu a Inglaterra, onde Lina estudou fisioterapia en Manchester e Jon graduouse en socioloxía en Liverpool. Despois de completar os seus estudos, a parella viviu por algún tempo en Coventry, antes de regresar a Xibraltar.

Jon Searle morreu o 13 de marzo de 2012.

## Notas 
## Véxase tamén 
### Ligazóns externas 
* Fallece el periodista y exeditor del Chronicle Jon Morgan Searle
* John Searle muere a la edad de 81 años
Many of Horror

"**Many of Horror**" é unha canción da banda escocesa de rock alternativo Biffy Clyro, editada como cuarto sinxelo do seu álbum *Only Revolutions* o día 18 de xaneiro do 2010.

## Listaxe de cancións 
;CD
# "Many of Horror" – 4:21
# "Toottoottoot" – 4:16

;7" azul
# "Many of Horror" – 4:21
# "Lonely Revolutions" – 2:32

;7" vermello
# "Many of Horror" – 4:21
# "Creative Burns" – 2:33

;EP dixital de iTunes
# "Many of Horror" – 4:21
# "Toottoottoot" – 4:16
# "Lonely Revolutions" – 2:32
# "Creative Burns" – 2:33
Efecto Coandă

miniatura|170px|O efecto Coandă demostrado cunha culler e un chorro de auga.
miniatura|170px|O efecto Coandă sostendo unha bóla no aire.
O **efecto Coandă** é o fenómeno físico procucido en mecánica dos fluídos, no que unha corrente de fluído, gasosa ou líquida, tende a ser atraída por unha superficie veciña a súa traxectoria. O termo foi acuñado por Albert Metral en homenaxe ao enxeñeiro aeronáutico romanés Henri Coandă, que descubriu o efecto no seu prototipo de avión a reacción.

## Explicación 
Ao verter algo sólido nunha superficie curva, como un cilindro, rebotará cara a un lado; o cilindro, polo principio de acción-reacción, tenderá a ir cara ao outro lado. Mais ao verter un líquido, debido á súa viscosidade, tenderá a "pegarse á superficie curva". O fluído sairá en dirección oposta. Neste caso, o fluído será atraído cara ao cilindro.

centro|Representación do efecto Coandă.

Imaxinando o líquido que cae como miles de capas de auga, as capas que tocan o cilindro pegaranse. As capas contiguas, polo rozamento, pegaranse a esta e desviaranse un pouco. As seguintes capas, igualmente, desviaranse algo máis.

## Descubrimento 
O efecto Coandă foi descuberto en 1910 por Coandă (1885-1972), que se interesou no fenómeno despois de destruír un prototipo de aeroplano desenvolvido por el, o (Coandă-1910). Tras observar como as chamas e os gases queimados que saían dos motores se aproximaban á fuselaxe, Coandă notou que un fluído tende a seguir o contorno da superficie sobre a que incide, se a curvatura desta, ou o ángulo de incidencia do fluído coa superficie, non son demasiado acentuados.

## Efecto Coandă no mundo das carreiras 
No automobilismo, e en especial na Fórmula 1, este efecto utilízase para canalizar o fluxo de aire onde se desexe en certas partes do chasis do monopraza sen ter que deflectalo en demasía, evitando gran resistencia aerodinámica.

## Notas 
## Véxase tamén 
### Ligazóns externas 
* Vista do experimento
* Exemplo do efecto Coandă usando un fío de fume e un cilindro
Río Deel

miniatura|260px|Vista do río Deel. 
O **río Deel** (en irlandés *An Daoil*) é un río de Irlanda que flúe a través dos condados de Cork e Limerick.

Nace preto de Dromina, ó norte do Condado de Cork e flúe en dirección norte internándose no Condado de Limerick uns sesenta quilómetros ata que verte as súas augas no río Shannon, que desemboca no océano Atlántico.

## Véxase tamén
Embaixador

Un **embaixador** é o funcionario diplomático de máis alto nivel acreditado diante dun Estado estranxeiro ou organización internacional. Na linguaxe común, o termo é aplicado ao representante situado na capital dun país estranxeiro. O país anfitrión onde se acredita unha embaixada concede ao embaixador, ás dependencias e algúns semoventes un status funcional especial. O status especial implica certa extraterritorialidade sobre a situación e dependencias específicas da chamada embaixada, pola que o territorio, persoal e vehículos gozan de inmunidade diplomática, conforme a normas internacionais (convencións). No caso dunha diplomacia bilateral, o embaixador e a embaixada atenden os asuntos de interese estatal entre o país representado e ante o país acreditante. Os devanditos asuntos diplomáticos son de índole política, económica, financeira, comercial, cultural, turística, ou calquera tema de relacións internacionais, tales como tratados, acordos, intercambio de votacións para certas candidaturas de interese etc. Cada País ten o seu propio embaixador.

Se o Estado acreditante ten unha escasa colonia de concidadáns, ademais das funcións mencionadas, agréganse as dunha sección consular dentro da mesma misión diplomática onde se tratan os asuntos e eventuais problemas que os cidadáns residentes ou de paso no país estranxeiro, e con nacionalidade do país propio, poidan ter. Velará pola seguridade e integridade dos cidadáns do seu país no país estranxeiro e actuará como mensaxeiro entre o goberno do seu país e aquel receptor.

## Véxase tamén 
### Outros artigos 
* Embaixada
* Consulado
* Relacións Internacionais

### Ligazóns externas 
* Embassyindex.com - Embaixadas e Consulados de todo o Mundo